### *Likumprojekts*

### Grozījumi [Publiskās](https://likumi.lv/ta/id/287760-publisko-iepirkumu-likums) un privātās partnerības likumā

Izdarīt [Publiskās](https://likumi.lv/ta/id/287760-publisko-iepirkumu-likums) un privātās partnerības likumā (Latvijas Vēstnesis, 2009, 107. nr.; 2010, 140. nr.; 2013, 183. nr.; 2013, 194, nr.; 2017, 84. nr.; 2019, 45. nr.; 2019, 253. nr.; 2020, 84C. nr.;) šādus grozījumus:

1. Papildināt 1. pantu ar 40. punktu šādā redakcijā:

“40) **līgumu reģistrs** – publikāciju vadības sistēmā atspoguļota informācija par publiskā partnera vai publiskā partnera pārstāvja noslēgto koncesijas līgumu vai to grozījumiem, kas tiek publiskota Iepirkumu uzraudzības biroja tīmekļvietnē. Līgumu reģistrā pieejami dati, kas ietver informāciju par publisko partneri vai publiskā partnera pārstāvi, privāto partneri, līguma noslēgšanas datumu, līguma priekšmetu, līgumcenu, līguma izpildes termiņu, līguma grozījumiem, kā arī informāciju par faktisko līguma izpildi (līgumcena, izpildes termiņš, līguma izpildītājs un līguma izbeigšanas iemesls, ja attiecināms) un citu informāciju, ja nepieciešams.”

1. Izslēgt 5. panta pirmās daļas 7. punktu.
2. Izslēgt 13.1 pantā vārdus “un septītajā daļā”.
3. 25.pantā:

izteikt pirmās daļas ievaddaļu šādā redakcijā:

“Koncesijas procedūras dokumentu sagatavotājs (publiskā partnera vai publiskā partnera pārstāvja amatpersona vai darbinieks), koncesijas procedūras komisijas locekļi, koncesijas procedūras komisijas sekretārs un eksperti nedrīkst pārstāvēt pretendenta intereses, tostarp tiem nedrīkst būt tieša vai netieša finansiāla, ekonomiska vai cita veida personiska ieinteresētība, kas var ietekmēt personas objektivitāti un neatkarību attiecībā uz konkrēto koncesijas procedūru, kā arī tie nedrīkst būt saistīti ar pretendentu. Šīs daļas izpratnē koncesijas procedūras dokumentu sagatavotājs (publiskā partnera vai publiskā partnera pārstāvja amatpersona vai darbinieks), koncesijas procedūras komisijas loceklis, koncesijas procedūras komisijas sekretārs un eksperts ir saistīts ar pretendentu, ja viņš ir:”

papildināt otro daļu pēc vārda “locekļu” ar vārdiem “koncesijas procedūras komisijas sekretārs” un pēc vārda “loceklim” ar vārdiem “vaikoncesijas procedūras komisijas sekretāram”;

izteikt trešo daļu šādā redakcijā:

“(3) Koncesijas procedūras dokumentu sagatavotājs (publiskā partnera vai publiskā partnera pārstāvja amatpersona vai darbinieks), koncesijas procedūras komisijas locekļi, koncesijas procedūras komisijas sekretārs un eksperti paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta pretendenta izvēlē vai darbībā vai ka viņi ir saistīti ar tiem šā panta pirmās daļas izpratnē, un ka viņi neizpaudīs koncesijas procedūras ietvaros iegūto informāciju, kas saskaņā ar normatīvajiem aktiem ir neizpaužama.”

1. 33.1 pantā:

izteikt otro daļu šādā redakcijā:

“(2) Koncesijas procedūras komisija pieprasa, lai pretendents savā piedāvājumā norāda visus apakšuzņēmējus un katram šādam apakšuzņēmējam izpildei nododamo koncesijas līguma daļu.”

izslēgt trešo daļu.

1. Izslēgt 36.1 panta pirmajā daļā vārdus “kura veicamo būvdarbu vai sniedzamo pakalpojumu vērtība ir vismaz 10 procenti no koncesijas līguma vērtības”.
2. Izteikt 37. un 37.1 pantu šādā redakcijā:

“**37. pants. Pretendenta izslēgšanas noteikumi**

(1) Koncesijas procedūras komisija izslēdz pretendentu no turpmākas dalības koncesijas procedūrā saskaņā ar šā panta noteikumiem.

(2) Ir šādi pretendentu izslēgšanas iemesli:

1) pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

1. noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos,
2. kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana vai došana, tirgošanās ar ietekmi,
3. krāpšana, piesavināšanās vai noziedzīgi iegūtu līdzekļu legalizēšana,
4. terorisms, terorisma finansēšana, teroristu grupas izveide vai organizēšana, ceļošana terorisma nolūkā, terorisma attaisnošana, aicinājums uz terorismu, terorisma draudi vai personas vervēšana vai apmācīšana terora aktu veikšanai,
5. cilvēku tirdzniecība,
6. izvairīšanās no nodokļu vai tiem pielīdzināto maksājumu samaksas;

2) pretendentam pieteikumu un piedāvājumu iesniegšanas termiņa pēdējā dienā vai dienā, kad pieņemts lēmums par iespējamu koncesijas līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;

3) pretendents ir ārzonā reģistrēta juridiskā persona vai personu apvienība vai Latvijā reģistrēta pretendenta vairāk nekā 25 procentu kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība;

4) ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;

5) pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai atbild par naudas soda samaksu par konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros ir pretendentu atbrīvojusi no naudas soda vai naudas sodu samazinājusi;

6) pretendents ar kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams, ir atzīts par vainīgu un sodīts par pārkāpumu, kurš izpaužas kā:

a) vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī,

b) personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju, kas iesniedzama par personām, kuras uzsāk darbu;

7) Koncesijas procedūras komisijas rīcībā ir informācija, ar kuru ir pierādāms, ka pretendents:

1. ar citiem pretendentiem ir vienojies, un šādas vienošanās ir vērstas uz konkurences  kavēšanu, ierobežošanu vai deformēšanu konkrētajā koncesijas procedūrā,
2. ir pārkāpis nacionālo normatīvo aktu vai tieši piemērojamo Eiropas Savienības normatīvo aktu vides, sociālo vai darba tiesību jomā, darba koplīgumu vai ģenerālvienošanos noteikumus vai prasības, kas noteiktas šā likuma 3. pielikumā minētajās starptautiskajās konvencijās,
3. savā profesionālajā darbībā ir pieļāvis tādus būtiskus pārkāpumus, kuru dēļ ir pamatoti apšaubāma tā godprātība atbilstoši izpildīt koncesijas līgumu;

8) pretendents, tā dalībnieks vai biedrs (ja pretendents ir piegādātāju apvienība vai personālsabiedrība) kā līgumslēdzēja puse vai līgumslēdzējas puses dalībnieks vai biedrs (ja līgumslēdzēja puse ir bijusi piegādātāju apvienība vai personālsabiedrība) nav pildījis ar pasūtītāju, sabiedrisko pakalpojumu sniedzēju, publisko partneri vai publiskā partnera pārstāvi noslēgtu iepirkuma līgumu, vispārīgo vienošanos vai publiskās un privātās partnerības līgumu un tādēļ pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis ir vienpusēji atkāpies no iepirkuma līguma, vispārīgās vienošanās vai publiskās un privātās partnerības līguma;

9) koncesijas procedūras dokumentu sagatavotājs (publiskā partnera vai publiskā partnera pārstāvja amatpersona vai darbinieks), koncesijas procedūras komisijas loceklis, eksperts vai koncesijas procedūras komisijas sekretārs ir saistīts ar pretendentu šā likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un publiskajam partnerim vai publiskā partnera pārstāvim nav iespējams novērst šo situāciju ar pretendentu mazāk ierobežojošiem pasākumiem;

10) pretendents ir mēģinājis prettiesiski ietekmēt publisko partneri vai tā pārstāvi vai koncesijas procedūras komisijas vai koncesijas procedūras komisijas locekļa lēmumu attiecībā uz koncesijas procedūru vai mēģinājis iegūt tādu konfidenciālu informāciju, kas tam sniegtu nepamatotas priekšrocības koncesijas procedūrā, vai sniedzis maldinošu informāciju, kas varētu būtiski ietekmēt lēmumu par pretendenta tālāko dalību koncesijas procedūrā vai koncesijas līguma slēgšanas tiesību piešķiršanu;

11) pretendents ir sniedzis nepatiesu informāciju, lai apliecinātu atbilstību šā panta noteikumiem vai saskaņā ar šo likumu noteiktajām pretendentu kvalifikācijas prasībām, vai nav sniedzis prasīto informāciju;

12) saistībā ar koncesijām aizsardzības un drošības jomā ir saņemts valsts drošības iestādes atzinums, ka koncesijas līguma noslēgšana ar pretendentu var radīt draudus nacionālajai drošībai.

(3) Šā panta otrajā daļā minētie izslēgšanas iemesli attiecas arī uz jebkuru no šādām personām:

1. uz personālsabiedrības biedru, ja pretendents ir personālsabiedrība;
   1. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par koncesiju vai koncesijas procedūras dokumentos noteiktajām prasībām;
   2. uz pretendenta norādīto apakšuzņēmēju;
   3. šā panta otrās daļas 1., 2. un 3. punkts – uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
   4. šā panta otrās daļas 1., 2. un 9. punkts – uz pretendenta patieso labuma guvēju.

(4) Koncesijas procedūras komisija tomēr neizslēdz pretendentu no dalības koncesijas procedūrā jebkurā no šādiem gadījumiem:

* 1. šā panta otrās daļas 1., 4., 5., 6., 7., 8., 9., 10., 11. un 12. punkta gadījumā pretendents ir nodrošinājis uzticamību saskaņā ar šā likuma 37.1 pantu;
  2. šā panta otrās daļas 1., 5. un 6. punktā minētajā gadījumā no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums, līdz pieteikuma vai piedāvājuma iesniegšanas dienai ir pagājuši trīs gadi;
  3. šā panta otrās daļas 7. punkta “b” un “c” apakšpunktā minētajā gadījumā no dienas, kad konstatēts attiecīgais pārkāpums, līdz pieteikuma vai piedāvājuma iesniegšanas dienai ir pagājuši trīs gadi;
  4. šā panta otrās daļas 8. punktā minētajā gadījumā no dienas, kad pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis vienpusēji atkāpies no iepirkuma līguma, vispārīgās vienošanās vai publiskās un privātās partnerības līguma, līdz pieteikuma vai piedāvājuma iesniegšanas dienai ir pagājuši trīs gadi.

(5) Koncesijas procedūras komisija izslēdz pretendentu šā panta otrās daļas 1., 2., 3., 4., 5. vai 6. punktā minēto izslēgšanas iemeslu dēļ, pamatojoties uz informāciju, kuru tā iegūst šādā kārtībā:

1. attiecībā uz Latvijā reģistrētu vai pastāvīgi dzīvojošu personu, kā arī saistībā ar šā panta otrās daļas 1., 2., 5. un 6. punktā minētajiem izslēgšanas iemesliem attiecībā uz ārvalstī reģistrētu vai pastāvīgi dzīvojošu personu izmanto Ministru kabineta noteikto informācijas sistēmu, ievērojot šādu kārtību un neprasot attiecīgo personu piekrišanu:
2. informāciju par šā panta otrās daļas 1., 5. un 6. punktā minēto izslēgšanas iemeslu, koncesijas procedūras komisija, kā arī pretendents par sevi iegūst no Iekšlietu ministrijas Informācijas centra (Sodu reģistra),
3. informāciju par šā panta otrās daļas 1. punktā minēto personu (valdes vai padomes loceklis, pārstāvēttiesīgā persona vai prokūrists vai persona, kura ir pilnvarota pārstāvēt pretendentu darbībās, kas saistītas ar filiāli) un šā panta trešās daļas 4. un 5. punktā minēto personu, koncesijas procedūras komisija iegūst informāciju no Uzņēmumu reģistra,
4. informāciju par šā panta otrās daļas 2. punktā minēto izslēgšanas iemeslu koncesijas procedūras komisija, kā arī pretendents par sevi iegūst no Valsts ieņēmumu dienesta un Latvijas pašvaldībām. Koncesijas procedūras komisija minēto pārbaudi veic ne agrāk kā divas darbdienas pēc attiecīgās dienas. Ja koncesijas procedūras komisija konstatē, ka pretendentam vai šā panta trešajā daļā minētai personai pieteikumu vai piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir neizpildītas saistības nodokļu jomā, koncesijas procedūras komisija nosaka termiņu – 10 dienas pēc informācijas pieprasījuma nosūtīšanas dienas – šā panta sestajā daļā minēto pierādījumu iesniegšanai par to, ka pretendentam, vai šā panta trešajā daļā minētai personai attiecīgajā dienā nebija neizpildītu saistību nodokļu jomā,
5. informāciju par šā panta otrās daļas 3. un 4. punktā minēto izslēgšanas iemeslu, koncesijas procedūras komisija, kā arī pretendents par sevi iegūst no Uzņēmumu reģistra. Ja dati attiecībā uz šā panta otrās daļas 3. punktā minēto izslēgšanas iemeslu nav pieejami Ministru kabineta noteiktajā informācijas sistēmā, koncesijas procedūras komisija pieprasa apliecinājumu, ka uz pretendentuvai šā panta trešajā daļā minēto personu šis izslēgšanas iemesls neattiecas, nosakot termiņu apliecinājuma iesniegšanai – vismaz 10 dienas pēc informācijas pieprasījuma nosūtīšanas dienas;
6. lai apliecinātu, ka uz ārvalstī reģistrētu vai pastāvīgi dzīvojošu personu, tostarp Latvijā reģistrēta pretendenta vai šā panta trešajā daļā minētās personas valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, un kura pastāvīgi dzīvo ārvalstī, neattiecās šā panta otrajā daļā minētie izslēgšanas iemesli, pēc koncesijas procedūras komisijas pieprasījuma koncesijas procedūras komisijas noteiktajā termiņā, kas nevar būt noteikts īsāks par 10 darbdienām pēc pieprasījuma nosūtīšanas dienas, pretendents iesniedz:
   1. saistībā ar šā panta otrās daļas 1., 2., 4., 5. un 6. punktā minētiem izslēgšanas iemesliem – attiecīgās ārvalsts kompetentās institūcijas izziņu vai citu dokumentu, kas apliecina izslēgšanas iemesla neesību. Attiecīgo ārvalsts kompetentās iestādes izziņu var aizstāt ar skaidrojumu, ja atbilstoši pretendenta vai šā panta trešajā daļā minētās personas reģistrācijas valsts normatīvajiem aktiem par valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, nevar būt persona, uz kuru ir attiecināmi šā panta otrās daļas 1. punktā noteiktie izslēgšanas iemesli,
   2. saistībā ar šā panta otrās daļas 3. punktā minēto izslēgšanas iemeslu – apliecinājumu, ka uz pretendentu vai šā panta trešajā daļā minēto personu izslēgšanas iemesls neattiecas. Apliecinājumam pievieno katras personas reģistrācijas valsti apliecinošu dokumentu,
   3. ja attiecīgajā ārvalstī šā punkta “a” apakšpunktā minētās kompetentās institūcijas izziņas vai citi dokumenti netiek izsniegti vai ar tiem nepietiek, lai apliecinātu, ka uz pretendentu vai šā panta trešajā daļā minēto personu neattiecas šā panta otrajā daļā minētie izslēgšanas iemesli, minētās izziņas vai citus dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, par šā panta otrās daļas 1., 2. vai 4. punktā minēto izslēgšanas iemeslu ar paša pretendenta vai citas šā panta otrajā vai trešajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas vai patstāvīgās dzīvesvietas valstī, bet par šā panta otrās daļas 5. vai 6. punktā minēto izslēgšanas iemeslu – ar paša pretendenta vai trešajā daļā minētās personas apliecinājumu koncesijas procedūras komisijai.

(6) Šā panta piektās daļas 1. punkta “c” apakšpunktā minētie pierādījumi, ar kuriem var apliecināt, ka pretendentam vai šā panta trešajā daļā minētai personai attiecīgajā dienā nebija neizpildītu saistību nodokļu jomā, ir:

1. izziņano Valsts ieņēmumu dienesta elektroniskās deklarēšanas sistēmas;
2. pašvaldības izdota izziņa par to, ka attiecīgajai personai nebija nekustamā īpašuma nodokļa parādu;
3. citi objektīvi pierādījumi par nodokļu parādu neesību vai nodokļu saistību izpildi.

(7) Koncesijas procedūras komisija var izslēgt pretendentu par jebkuru šā panta otrās daļas 7. un 8. punktā minētajiem izslēgšanas iemesliem, ja tā rīcībā ir tāda pietiekama un objektīva informācija (galvenokārt kompetento iestāžu lēmumi vai atzinumi), ar kuru ir pierādāms, ka pastāv attiecīgais izslēgšanas iemesls. Ja koncesijas procedūras komisijai, izvērtējot tā rīcībā esošo informāciju ir pamatotas šaubas par pierādījumu pietiekamību vai arī konkrētās personas pieļautie pārkāpumi ir maznozīmīgi, koncesijas procedūras komisija neizslēdz pretendentu no turpmākas dalības koncesijas procedūrā.

(8) Koncesijas procedūras komisija izslēdz pretendentu, ja tas konstatē šā panta otrās daļas 9., 10., 11. un 12. punktā minētos izslēgšanas iemeslus.

(9) Koncesijas procedūras komisija pārbaudi par šā panta otrajā daļā noteikto pretendentu izslēgšanas iemesliem veic:

1. konkursā bez pretendentu atlases — attiecībā uz katru pretendentu, kuram atbilstoši citām paziņojumā par koncesiju un koncesijas procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas koncesijas līguma slēgšanas tiesības;
2. konkursā ar pretendentu atlasi un konkursa dialogā — attiecībā uz katru pretendentu, kas atbilst paziņojumā par koncesiju un koncesijas procedūras dokumentos noteiktajām prasībām un būtu uzaicināms iesniegt piedāvājumu. Ja tas paredzēts koncesijas procedūras dokumentos, tad pārbaudi var veikt attiecībā uz pretendentu, kuram atbilstoši citām paziņojumā par koncesiju un koncesijas procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas koncesijas līguma slēgšanas tiesības, savukārt, ja piemēro pretendentu skaita samazināšanu, pārbaudi veic pirms pretendentu skaita samazināšanas.  Koncesijas procedūras komisija pārbaudi par šā panta otrās daļas 2. punktā minēto izslēgšanas iemeslu veic attiecībā uz katru pretendentu, kuram atbilstoši citām paziņojumā par koncesiju un koncesijas procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas koncesijas līguma slēgšanas tiesības;
3. sarunu procedūrā un šā likuma 17. panta septītajā daļā minētajā gadījumā (ja koncesijas dokumentos paredzēts piemērot šā panta otrajā daļā minētos izslēgšanas iemeslus)— attiecībā uz katru pretendentu, kuram būtu piešķiramas koncesijas līguma slēgšanas tiesības;
4. sarunu procedūrā šā likuma 17. panta sestās daļas 3. punktā minētajā gadījumā – ja uzaicina piedalīties sarunās tikai visus tos pretendentus, kuri iepriekš izsludinātajā attiecīgajā koncesijas procedūrā nav izslēgti saskaņā ar šā panta noteikumiem un atbilst izvirzītajām kvalifikācijas prasībām. Ja sarunu procedūra tiek piemērota pēc konkursa bez pretendentu atlases izbeigšanas, — attiecībā uz katru pretendentu, kas iesniedzis piedāvājumu un ir uzaicināts uz sarunu procedūru. Šo pārbaudi veic pirms sarunu uzsākšanas.

(10) Ministru kabinets nosaka:

* 1. informācijas sistēmu, kurā veicama šā panta piektās daļas 1. punktā minētā pārbaude, kā arī šīs sistēmas uzturēšanas un izmantošanas kārtību;
  2. šā panta piektās daļas 1. punkta “a” apakšpunktā minētās pārbaudāmās informācijas apstrādes mērķi un apjomu, kā arī tos normatīvos aktus un to pantus, kuri atbilst šā panta otrajā daļā noteiktajiem pretendentu izslēgšanas iemesliem un par kuros paredzētajiem pārkāpumiem un noziedzīgajiem nodarījumiem veicama šā panta piektās daļas 1. punkta “a” apakšpunktā noteiktā pārbaude;
  3. kārtību, kādā šīs daļas 1. punktā minētā informācijas sistēma saņem un apstrādā informāciju no šā panta piektajā daļā minēto iestāžu uzturētajām informācijas sistēmām.

**37.1 pants. Uzticamības nodrošināšana**

(1) Ja koncesijas procedūras komisija konstatē, ka pretendents būtu izslēdzams no dalības koncesijas procedūrā, pamatojoties uz šā likuma 37.panta otrās daļas 1., 4., 5., 6., 7., 8., 9., 10., 11. un 12. punktā minētajiem izslēgšanas iemesliem, un nav piemērojami šā likuma 37. panta ceturtās daļas 2., 3., 4., 5. un 6. punktā noteiktie izņēmumi, koncesijas procedūras komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar šā panta noteikumiem.

(2) Lai apliecinātu uzticamību, pretendents iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

(3) Koncesijas procedūras komisija izvērtē pretendenta vai personālsabiedrības biedra (ja pretendents ir personālsabiedrība) skaidrojumā sniegto informāciju, veiktos pasākumus un to pierādījumus, ņemot vērā pārkāpuma smagumu un konkrētos apstākļus. Koncesijas procedūras komisija var prasīt no attiecīgā pārkāpuma jomā kompetentām institūcijām atzinumus par to, vai pretendenta veiktie pasākumi ir pietiekami uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja koncesijas procedūras komisijai ir pieejams vai arī pretendents ir iesniedzis attiecīgā pārkāpuma jomā kompetentas institūcijas atzinumu par konkrētā pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.

(4) Ja koncesijas procedūras komisija skaidrojumā sniegto informāciju un veiktos pasākumus uzskata par pietiekamiem uzticamības atjaunošanai un līdzīgu gadījumu nepieļaušanai nākotnē, tā pieņem lēmumu, ka attiecīgais pretendents ir nodrošinājis uzticamību un nav izslēdzams no dalības koncesijas procedūrā saskaņā ar šā likuma 37. panta ceturtās daļas 1.punktu.

(5) Ja pretendents būtu izslēdzams no dalības koncesijas procedūrā tādēļ, ka šā likuma 37.panta otrās daļas 1., 4., 5., 6., 7., 8., 9., 10., 11. un 12.punktā minētie izslēgšanas iemesli attiecas uz šā likuma 37. panta trešās daļas 2. un 3. punktā minēto personu, koncesijas procedūras komisija par atbilstošu pierādījumu uzticamības nodrošināšanai un pretendenta neizslēgšanai no dalības koncesijas procedūrā saskaņā ar šā likuma 37. panta ceturtās daļas 1.punktu uzskata šā likuma 37. panta trešās daļas 2. un 3. punktā minēto personu nomaiņu pret tādām personām, kuras atbilst paziņojumā par koncesiju vai koncesijas procedūras dokumentos noteiktajām prasībām un uz kurām nav attiecināmi šā likuma 37. panta otrajā daļā noteiktie izslēgšanas iemesli.

(6) Ja pretendents 10 darbdienu laikā pēc pieprasījuma nosūtīšanas dienas neiesniedz šā panta otrajā daļā minētos dokumentus vai arī koncesijas procedūras komisija neuzskata iesniegto skaidrojumu un pierādījumus par pietiekamiem uzticamības atjaunošanai un līdzīgu gadījumu nepieļaušanai nākotnē, vai arī pretendents neveic šā likuma 37. panta trešās daļas 2. un 3. punktā minēto personu nomaiņu saskaņā ar šā panta piekto daļu, koncesijas procedūras komisija pieņem lēmumu izslēgt pretendentu no turpmākās dalības koncesijas procedūrā.

(7) Šajā pantā paredzētā iespēja nodrošināt uzticamības atjaunošanu atbilstoši šā panta otrajai un trešajai daļai nav attiecināma uz personām, attiecībā uz kurām to reģistrācijas vai pastāvīgās dzīvesvietas valstī ir stājies spēkā galīgs un nepārsūdzams spriedums, ar kuru persona izslēgta no dalības iepirkuma vai koncesijas procedūrās, un nav pagājis attiecīgajā spriedumā noteiktais termiņš, līdz kuram persona izslēdzama no dalības iepirkuma vai koncesijas procedūrās.”

1. 51.2 pantā:

izteikt pirmo daļu šādā redakcijā:

“(1) Ja piedāvājums konkrētam būvdarbu koncesijas līgumam vai pakalpojumu koncesijas līgumam šķiet nepamatoti lēts, koncesijas procedūras komisija pretendentam pieprasa skaidrojumu par piedāvāto cenu vai izmaksām, kā arī informāciju arī par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās.”

izslēgt trešās daļas otro teikumu.

papildināt pantu ar sesto un septīto daļu šādā redakcijā:

“(6) Šā panta pirmajā daļā minēto informāciju attiecībā uz Latvijā reģistrētu vai pastāvīgi dzīvojošu personu par tā darbinieku vidējām stundas tarifa likmēm profesiju grupās koncesijas procedūras komisija, kā arī pretendents par sevi Ministru kabineta noteiktajā kārtībā iegūst no Valsts ieņēmumu dienesta, izmantojot Ministru kabineta noteikto informācijas sistēmu. Koncesijas procedūras komisija minēto informāciju no Valsts ieņēmumu dienesta ir tiesīga saņemt, neprasot pretendenta un tā piedāvājumā norādīto apakšuzņēmēju piekrišanu.

(7) Ministru kabinets nosaka:

1) informācijas sistēmu, kurā no Valsts ieņēmumu dienesta iegūstama šā panta pirmajā daļā minētā informācija, kā arī šīs sistēmas uzturēšanas un izmantošanas kārtību;

2) šā panta pirmajā daļā minētās pārbaudāmās informācijas apstrādes mērķi un apjomu;

3) kārtību, kādā šīs daļas 1. punktā minētā informācijas sistēma saņem informāciju no šā panta sestajā daļā minētās iestādes uzturētās informācijas sistēmas un apstrādā to.”

1. Papildināt likumu ar 62.1 pantu šādā redakcijā:

“**62.1 pants. Līgumu reģistrs**

(1) Iepirkumu uzraudzības birojs triju darbdienu laikā pēc tam, kad Iepirkumu uzraudzības biroja tīmekļvietnē publicēts paziņojums par koncesijas piešķiršanu, paziņojums par koncesijas piešķiršanu sociālajiem un citiem īpašiem pakalpojumiem vai paziņojums par izmaiņām koncesijas līgumā tās darbības laikā, attiecīgi izveido vai papildina līgumu reģistra ierakstu par noslēgto koncesijas līgumu vai tā grozījumiem ar attiecīgajā paziņojumā norādīto informāciju.

(2) Publiskais partneris vai publiskā partnera pārstāvis ne vēlāk kā piecu darbdienu laikā pēc koncesijas līguma izpildes papildina līgumu reģistra ierakstu ar šādu informāciju:

1. faktiskā līgumcena *euro* (bez pievienotās vērtības nodokļa), par kādu līgums izpildīts;
2. faktiskais līguma izpildes termiņš vai datums, kad līgums izbeigts;
3. līguma izbeigšanas iemesls (ja attiecināms);
4. pretendents, ja koncesijas procedūrā izraudzītais pretendents (koncesijas līguma puse) aizstāts ar citu pretendentu, ievērojot šā likuma 63. panta trešās daļas 4. punkta noteikumus;
5. cita informācija, ja nepieciešams.”
6. Aizstāt 63. panta trešās daļas 4. punktā skaitļus un vārdus “37. panta pirmajā daļā noteiktie izslēgšanas noteikumi, kā arī tie šā likuma 37. panta otrajā daļā minētie izslēgšanas noteikumi, kurus publiskais partneris sākotnēji noteicis paziņojumā par koncesiju vai koncesijas procedūras dokumentos” ar skaitli un vārdiem “37. panta otrajā daļā paredzētie pretendentu izslēgšanas iemesli”.

izteikt 63. panta septīto daļu šādā redakcijā:

“(7) Ja publiskais partneris izdarījis šā panta trešās daļas 2. un 3. punktā minētos grozījumus koncesijas līgumā, publiskā partnera pārstāvis 10 darbdienu laikā pēc grozījumu spēkā stāšanās dienas publicē paziņojumu par izmaiņām koncesijas līgumā tās darbības laikā.”

1. 63.1 pantā:

aizstāt trešās daļas 2. punktā skaitli un vārdus “37. panta pirmajā vai otrajā daļā (atbilstoši publiskā partnera norādītajam paziņojumā par koncesiju vai koncesijas procedūras dokumentos) minētajiem pretendentu izslēgšanas gadījumiem” ar skaitli un vārdiem “37. panta otrajā daļā minētajiem pretendentu izslēgšanas iemesliem;”;

izteikt trešās daļas 3. punktu šādā redakcijā:

“ 3) piedāvātais apakšuzņēmējs atbilst šā likuma 37. panta otrajā daļā minētajiem pretendentu izslēgšanas iemesliem;”

aizstāt piektajā daļā skaitli un vārdus “37. panta trešajā daļā” ar skaitli un vārdiem “37. panta ceturtajā daļā” .

1. Aizstāt 65. panta pirmās daļas 7. punktā skaitli un vārdus “37. panta pirmajā daļā minētajiem izslēgšanas gadījumiem” ar skaitli un vārdiem “37. panta otrajā daļā minētajiem izslēgšanas iemesliem”.
2. Izslēgt 69. pantu.
3. 124. pantā:

aizstāt pirmajā daļā vārdus “locekļi vai eksperti” ar vārdiem “locekļi, koncesijas procedūras komisijas sekretārs vai eksperti”;

aizstāt otrajā daļā vārdus “locekļiem un ekspertiem” ar vārdiem “locekļiem, koncesijas procedūras komisijas sekretāram un ekspertiem”.

1. Papildināt pārejas noteikumus ar 35., 36., 37., 38. un 39. punktu šādā redakcijā:

“35. Ja koncesijas procedūra ir izsludināta vai lēmums par koncesijas procedūras uzsākšanu, ja koncesijas procedūra nav jāizsludina, ir pieņemts līdz 2021. gada 28. februārim, tad koncesijas procedūra pabeidzama, tai skaitā apstrīdama vai pārsūdzama, saskaņā ar tā likuma noteikumiem, kas bija spēkā attiecīgā koncesijas procedūras izsludināšanas vai lēmuma par tās uzsākšanu pieņemšanas dienā.

36. Šā likuma 62.1 pants stājas spēkā 2021. gada 1. septembrī. Ierakstus līgumu reģistrā veido par tādiem koncesijas līgumiem, kas noslēgti, sākot ar 2021. gada 1. septembri, kā arī par spēkā esošajiem publiskās un privātās partnerības līgumiem.

37. Uzņēmumu reģistrs līdz 2021. gada 1. oktobrim nodod Iepirkumu uzraudzības birojam publiskās un privātās partnerības līgumu reģistra ierakstus kopā ar reģistrācijas lietām un šī likuma kārtībā Uzņēmumu reģistram iesniegtos dokumentus par tādiem publiskās un privātās partnerības līgumiem, kas publiskās un privātās partnerības līgumu reģistrā ierakstīti līdz 2021. gada  31. augustam un par kuriem publiskās un privātās partnerības līgumu reģistrā līdz 2021. gada 31. augustam nav izdarīts ieraksts par līguma izbeigšanu. Minēto informāciju Iepirkumu uzraudzības birojs līdz 2021. gada 1. novembrim iekļauj līgumu reģistrā.

38. Par spēkā esošajiem publiskās un privātās partnerības līgumiem, kas noslēgti atbilstoši Koncesiju likuma nosacījumiem, Iepirkumu uzraudzības birojs līgumu reģistra ierakstā iekļauj tā rīcībā esošo informāciju, un publiskais partneris vai publiskā partnera pārstāvis pēc šajā punktā minēto līgumu izpildes ne vēlāk kā piecu darbdienu laikā papildina līgumu reģistra ierakstu ar šā likuma 62.1 pantā otrās daļas 1., 2., 3. un 5.punktā minēto informāciju.

39. Grozījums par šā likuma 69.panta izslēgšanu stājas spēkā 2021. gada 1. septembrī.”

1. Papildināt likumu ar 3. pielikumu šādā redakcijā:

“Publiskās un privātās partnerības likuma

3. pielikums

**Starptautiskās konvencijas sociālajā un vides jomā**

1. 1948. gada Konvencija par asociāciju brīvību un tiesību aizsardzību, apvienojoties organizācijās (ILO konvencija Nr. 87).
2. 1949. gada Konvencija par tiesībām un apvienošanos organizācijās un kolektīvo līgumu slēgšanu (ILO konvencija Nr. 98).
3. 1930. gada  Konvencija par piespiedu darbu (ILO konvencija Nr. 29).
4. 1957. gada Konvencija par piespiedu darba izskaušanu (ILO konvencija Nr. 105).
5. 1973. gada Minimālā vecuma konvencija (ILO konvencija Nr. 138).
6. 1958. gada Konvencija par diskrimināciju nodarbinātībā un profesijā (ILO konvencija Nr. 111).
7. 1951. gada Konvencija par vienlīdzīgu atlīdzību (ILO konvencija Nr. 100).
8. 1999. gada Bērnu darba ļaunāko formu konvencija (ILO konvencija Nr. 182).
9. 1985. gada Vīnes Konvencija par ozona slāņa aizsardzību un tās 1987.gada Monreālas protokols par ozona slāni noārdošajām vielām.
10. 1989. gada 22. marta Bāzeles Konvencija par kontroli pār kaitīgo atkritumu robežšķērsojošo transportēšanu un to aizvākšanu (Bāzeles konvencija).
11. 2001. gada 22. maija Stokholmas Konvencija par noturīgajiem organiskajiem piesārņotājiem (Stokholmas konvencija).
12. 1998.gada 10.septembra Roterdamas konvencija par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem (UNEP/FAO) (PIC konvencija) un tās trīs reģionālie protokoli.

”

Likums stājas spēkā 2021. gada 1.martā.

Finanšu ministra p.i.

ārlietu ministrs E.Rinkēvičs